Krajevna skupnost Birčna vas

Birčna vas 1

8000 Novo mesto

**8. seja KS Birčna vas**

**Datum:** Svet se je sestal dne 19.04. 2024, v prostorih KS Birčna vas, ob 19 uri.

**Prisotni na seji:** Majda Meštrić, Ciril Zupančič, Stane Žagar, Kastelic Matevž, Kastelic Andrej ter tajnica Vesna Stanešić.

**Odsotni**: Darja Marjanović in Urška Hrovatič

**DNEVNI RED**:

1. **Ugotovitev prisotnosti in pregled zapisnika 7. seje**
2. **Tekoče aktivnosti**
3. **Predlagana dela**
4. **Razno**

**Ugotovitve in sklepi**:

**Ad 1**

Na dnevni red ter na zapisnik 7. seje pripomb ni bilo, zato se sprejmeta v celoti. Prisotnost je 71,42% in smo sklepčni.

**Ad 2**

**Predsednica je podala informacije o tekočih aktivnostih v KS**

* **Rekonstrukcija ceste v Birčni vasi** je v zaključku, vendar še ni vse realizirano. Potekajo še formalnosti, pregledi komisij… Ko bo projekt tudi formalno zaključen, bomo pripravili krajšo otvoritveno slovesnost v sodelovanju z MO in šolo Birčna vas.

Poteka izgradnja **kanalizacije na Vrhu pri Ljubnu.** Dne **02.02.2024** je bila podpisana pogodba o pričetku del s strani MO Novo mesto in izbranim izvajalcem KOP Brežice**.**

Predviden čas za realizacijo projekta je 8 mesecev. V tem času je predvidena občasna popolna zapora ceste. Ciril poroča da dela potekajo, vendar nastajajo manjši problemi pri urejanju odvodnjavanja zaradi ilovnatih tleh. Vse nejasnosti se rešujejo sproti.

* Terenska dela **kanalizacije na Lakovnicah** so zaključena, urejajo še formalnost.

Predvidoma poleti naj bi Komunala pričela pozivati lastnike k priključitvi. Za razsvetljavo so pripravljena zemeljska dela, dokončanje pa je predvideno v naslednjih letih

* V velikem Podljubnu so krajani pripravili teren za postavitev igral ( teren poravnan, trava posejana). Oddana je tudi vloga na MO NM za sofinanciranje igral.
* **PGD Lakovnice** je na KS naslovila prošnjo za pomoč pri ureditvi igrišča ob GD Lakovnice. Postopek bo izpeljan s prijavo KS na razpis MO za sofinanciranje. Finančna konstrukcija je sestavljena: 50%  MO, 2000 EUR PGD Lakovnice, razliko do 50% s postavke redno delovanje KS Birčna vas – cca 450€.
* Na razpis MO za sofinanciranje projektov smo so prijavili projekt dopolnitve **javne razsvetljave pri AP v Velikem Podljubnu.** V tem primeru je dogovorjeno sofinanciranje MO NM v 70% deležu in KS 30%.
* Druga vloga, oziroma prijava na razpis MO je vloga za **javno razsvetljavo v Birčni vasi**. Izvedba projekta je preložena v naslednje leto, letos bo pripravljen projekt za izvedbo. Potrebno je soglasje DRI-ja ter lastnikov zemljišč.
* Matevž je izpostavil problem **razsvetljave Rajnovšče - Rakovnik** - Jama. Predsednica bo ponovno preverila možnosti na MO NM. Prav tako je še opozoril, da bi bilo potrebno pobarvati oznake na cesti za avtobusno postajališče na Rakovniku, ter postaviti ogledalo pri odcepu za Rakovnik pri vojašnici.
* Podali smo predlog na MO za pomoč **pri pridobitvi evropskih sredstev za ureditev ŠP Drage**, kar bi bilo možno glede na predlagane aktivnosti, ki smo jih lani že oddali na informativni razpis. Sami tega ne moremo izvesti, saj nimamo ne kadra in financ. Podali smo predlog na MO Nm, vendar nismo dobili pozitivnega odgovora. Potreben je še odkup dveh parcel, ki so na območju igrišča.
* Športniki so izvedli nogometni turnir v Dragah in želijo še naprej uporabljat igrišče in objekt. Želijo pa zagotovilo glede možnosti uporabe. Predsednica se bo pozanimala na MO pri pravni službi kako to urediti. Potrebno bi bilo tudi urediti evidenco financ in aktivnosti v Dragah. Najlažje bi bilo preko ŠD, vendar je odziv še formalnega predsednika g. Drašlerja slab. Potrebno je še priključiti elektriko ter popraviti pisoar.
* Na poziv MO, ki je imela revizijo delovanja vseh KS, smo morali urediti **popis osnovnih sredstev.** Vsa materialna sredstva, ki smo jih plačali v okviru dogovora o sodelovanju z aktivnimi društvi v KS, so osnovna sredstva KS. Pripravili smo reverz za uporabo teh sredstev za nedoločen čas na lokaciji, kjer s trenutno nahajajo (PGD…)
* Glede financ je potrebno dosledno upoštevati pravila o javnem naročanju.

**Ad 4**

**Pohod bo organiziran 01.06.2024,** zaključek bo letos na Lakovnicah pri gasilskem domu, dogovori o trasi in nabavi hrane še potekajo.

**Izlet** organiziramo v jesenskem času. Organizacija in kraj je še v dogovoru, ter iskanju najboljšega ponudnika.

Priprave na **izdajo časopisa ŠUM** **sekvoj** so v polnem teku.

Še informacija glede **varnosti**. Nov rajonski policist za naše območje je Jernej Kukec.

Končno nam je po dolgem vztrajnem iskanju rešitev in pristojnosti uspelo odstraniti odslužen avto, ki je več ko eno leto predstavljal okoljsko nevarnost na novo urejenem postajališču pri želežniški postaji v Birčni vasi,.

Za participativni proračun se zbirajo predlogi še do23.04.2024.

Sredstva za nakup gnojila za NK Veliki Podljuben se ne odobrijo.

KS Regrča vas bo organizirala 28.04. pohod na Ruperč Vrh. Pod sekvojo se bodo zbrali okoli 15h.

G. Rudi Muhič iz Malega Podljubna prosi za pomoč pri omejitvi ureditve prometa. Predsednica je glede tega že večkrat posredovala pri pristojnih službah.

Pridobiti informacije glede vodovoda Cerovec. Ali se sploh kaj na tem projektu dogaja.

Sejo smo zaključili ob 20.30h

Vesna Stanešič